Foto: Youtube/veriety chanel Chililik 84 yashar pensioner Raul Munos savdo markazidagi taqinchoqlar do‘konida o‘g‘irlik qilgan yigitni bir zarbadayoq yerga qulatdi. Bu haqda Mirror xabar bermoqda. Videokuzatuv yozuvlarida ko‘rinib turibdiki, pensioner o‘g‘rining oyog‘idan chaladi, shunda yigit ham, Raul ham yerga qulaydi. Savdo markaziga tashrif buyurganlar va rafiqasi Munosga yordam bergani shoshilishadi. O‘g‘rini politsiya kelgunga qadar ushlab turishga muvaffaq bo‘lishgan. Mahalliy telekanallardan biriga bergan intervyusida Munos o‘z-o‘zidan harakatga kelganligini tan olgan: «Bu instinkt holati. Men nimani o‘ylasam, shuni qilaman». Munosning ta’kidlashicha, uning xatti-harakati xotinining jahlini chiqargan.